এদিকে মুন্সীগঞ্জের মাওয়া ফেরিঘাটের কাছে গতকাল শুক্রবার পদ্মায় যাত্রীবোঝাই একটি স্পিডবোট ডুবে গেছে। গতকাল রাত সাড়ে ৭টার দিকে প্রবল স্রোতের তোড়ে মাওয়া ফেরিঘাটের কাছে স্পিডবোটটি ডুবে যায়। স্থানীয় প্রশাসনিক কর্মকর্তা জানান, ১০ জন যাত্রীবোঝাই করে স্পিডবোটটি কাওড়াকান্দির উদ্দেশ মাওয়া ছেড়ে যায়। কিছু দূর যেতেই প্রবল স্রোতের তোড়ে বোটটি উল্টে যায়। পরে যাত্রীরা সাঁতরে তীরে উঠে। ডুবে যাওয়া স্পিডবোটটি উদ্ধারের চেষ্টা চলছে।